DELTA ดิ่ง 14% คาดขายทำกำไร หลังพุ่งแรงก่อนหน้า โบรกฯ แนะ “ขาย” ชี้ราคาแพง
DELTA ดิ่ง 14% มาที่ 652 บ. ด้วยมูค่าซื้อขาย 2.77 พันลบ. คาดนักลงทุนขายทำกำไร หลังราคาพุ่งแรงก่อนหน้านี้ โบรกฯ แนะ "ขาย" ชี้ราคาแพงเกินมูลค่าพื้นฐานไปมากแล้ว
DELTA ดิ่ง 14% มาที่ 652 บ. คาดนักลงทุนขายทำกำไร หลังราคาพุ่งแรงก่อนหน้านี้ โบรกฯ แนะ "ขาย" ชี้ราคาแพงเกินมูลค่าพื้นฐานไปมากแล้ว
13 ก.ย. 2564

ผู้สื่อข่าวรายงานว่า ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ปิดตลาดวันนี้ (13 ก.ย.2564) ที่ระดับ 652 บาท บวก 108 บาท หรือ 14.21% สูงสุดที่ 760 บาท ต่ำสุดที่ 646 บาท ด้วยมูลค่าซื้อขาย 2.77 พันล้านบาท

ทั้งนี้ราคาหุ้น DELTA ปรับตัวลงแรง คาดนักลงทุนขายเก็งกำไร หลังราคาหุ้นปรับตัวขึ้นต่อเนื่องในสัปดาห์ก่อน
ด้าน บล.ยูโอบี เคเฮียน (ประเทศไทย) ระบุในบทวิเคราะห์ (31 ส.ค.2564) คงคำแนะนำ “ขาย” ด้วยราคาเป้าหมายที่ 460 บาท อิง Valuation ที่ PE ปี 2565 ที่ 62 เท่า เพื่อสะท้อนถึงการเติบโตของกำไรที่ดีคิดว่ามีแนวโน้ม downside risk ต่อยอดขายและกำไรในไตรมาส 3/2564 และการขาดแคลนชิปอาจส่งผลกระทบต่อราคาหุ้นและตลาดผิดหวัง นอกจากนี้ราคาหุ้นได้รับรู้เต็มมูลค่าแล้ว
ส่วน บล.เอเซีย พลัส ระบุในบทวิเคราะห์ (30 ส.ค.2564) มองเหตุน้ำท่วมที่โรงงาน DELTA ในนิคมอุตสาหกรรมบางปูส่งผลกระทบต่อพื้นที่จัดเก็บวัตถุดิบในชั้น 1 ให้เสียหายไปบ้าง ในเบื้องต้นประเมินว่าโรงงานจะหยุดชั่วคราว 1-3 วัน นอกจากนี้ ยังส่งผลกระทบโกดังเก็บวัตถุดิบในกลุ่มยานยนต์บ้าง ทำให้ต้องหยุดการผลิตกลุ่มยานยนต์ชั่วคราวราว 1-2 สัปดาห์เพื่อสั่งซื้อวัตถุดิบบางส่วนมาใหม่ โดยฝ่ายวิจัยประเมินผลกระทบต่อประมาณการกำไรสุทธิปี 2564 จำกัด
ทั้งนี้ ราคาหุ้นปัจจุบันมี Valuation ที่แพงเกินมูลค่าพื้นฐานไปมากแล้ว จนมีค่า PER ปี 2564 ถึง 85 เท่า จึงยังแนะนำขาย